laion/Wikipedia-Exotic huggingface dataset:
Love Over Gold

Love over Gold הוא אלבום האולפן הרביעי של להקת הרוק הבריטית, דייר סטרייטס. האלבום יצא ב-20 בספטמבר 1982 על ידי חברת התקליטים הבינלאומית שבבריטניה, Vertigo Records ועל ידי האחים וורנר בארצות הברית. האלבום כלל שני סינגלים מצליחים "Private Investigations" אשר הגיע למקום ה-2 במצעד הסינגלים הבריטי, ו-"Industrial Disease" אשר הגיע למקום ה-9 במצעד הבילבורד בארצות הברית. האלבום הגיע למקום ה-1 באוסטרליה, אוסטריה, איטליה, ניו זילנד, נורווגיה ובריטניה. לעומת זאת, האלבום הגיע למקום ה-19 בארצות הברית. Love Over Gold הפך לאלבום זהב בארצות הברית, אלבום פלטינה בצרפת וגרמניה, ואלבום פלטינה כפול בקנדה ובריטניה. האלבום היה שונה מאלבומיה הקודמים של הלהקה, ומאלו שבאו אחריו, בכך שהתאפיין בסגנון הרוק המתקדם (סגנון ברוק אשר משלב מוזיקת רוק, מוזיקה קלאסית או צלילים מורכבים אחרים) וכלל 5 שירים אשר אורך כל שיר נע בין ל-5 דקות עד ל-14 דקות. וכמו בכל אלבום של הלהקה, כל השירים נכתבו על ידי המנהיג של הלהקה, מארק נופלר. האלבום היה אמור לכלול את השיר Private Dancer אשר לבסוף הפך לשירה של טינה טרנר. הגרסה המשופרת לאלבום (רימסטר) ב-1996, על ידי ורטיגו רקורדס. כל השירים נכתבו על ידי מארק נופלר מארק נופלר - שירה, גיטרה האל לינדס - גיטרה אלן קלארק - קלידים ג'ון אילסלי - גיטרת בס פיק ויתרס - תופים מידע על האלבום Love Over Gold באתר MusicBrainz מידע על האלבום Love Over Gold באתר AllMusic האלבום Love Over Gold באתר Discogs האלבום Love Over Gold באתר ספוטיפיי האלבום Love Over Gold באתר אפל מיוזיק
העמקים היבשים מקמרדו

העמקים היבשים מֶקמֶרדו (באנגלית: McMurdo Dry Valleys) הם שורת עמקים אנטארקטיים שאינם מכוסים בשלג בארץ ויקטוריה, מערבית למצר מקמרדו. העמקים היבשים מקמרדו מכונים בשם זה בגלל הלחות הנמוכה מאוד והיעדרם של שלג ושל קרח. היעדר השלג והקרח נובעים מהגנה בפני רוחות שיוצרים הרי הסביבה. אזור זה כולל גם אגמים, שקרח תמיד מכסה אותם מזה זמן ממושך מאוד ונוצרו בהם תנאי קיום ותהליכים כימיים מיוחדים מאוד. עמק אלאטנה (Alatna Valley) שוכן כשישה קילומטרים מצפון להר גראן (Mount Gran). העמק הוא הצפוני ביותר מבין העמקים היבשים של מקמרדו, והוא נמצא צפונית לקרחון בנסון. שלושת העמקים העיקריים הם (מצפון לדרום): עמק ויקטוריה (Victoria Valley) הוא אחד העמקים הרחבים ביותר מבין העמקים היבשים מקמרדו, ממוקם בין רכס סנט ג'ון שמצפון לעמק ורכס אולימפוס שמדרום לעמק. בעמק זה נמצא אגם וידה. עמק רייט (Wright Valley), שהוא הרחב ביותר ובתוכו זורם נהר אוניקס, ממוקם בין רכס אולימפוס שמצפון לעמק ורכס אסגארד שמדרום לעמק. בעמק זה שוכנים אגם ונדה ואגם דון חואן. עמק טיילור (Taylor Valley), בין רכס אסגארד שמצפון לעמק, וגבעות קוקרי שמדרום לו. מערבית לעמק ויקטוריה מצויים העמקים הבאים (מצפון לדרום): עמק בארוויק עמק בלהאם עמק מקקלווי דרומית לעמק בלהאם מצויים העמקים הבאים (ממערב למזרח): עמק פריסקו עמק וול עמק וירג'יניה עמק סטואיוור מערבית לעמק טיילור נמצא עמק פירס. דרומית לעמקים, בין רכס החברה המלכותית ממערב וחופו המערבי של מצר מקמרדו מצויים, מצפון לדרום: עמק גארווד עמק מארשל עמק מירס נווה מדבר אנטארקטי • Matthew J. HOFFMAN, Andrew G. FOUNTAIN, Glen E. LISTON, Near-surface internal melting: a substantial mass loss on Antarctic Dry Valley glaciers, Journal of Glaciology, Vol. 60, No. 220, 2014 doi: 10.3189/2014JoG13J095 • Jeannie Meekins, The Bleeding Glacier of Antarctica: A Strange But True Tale • Andrew G. Fountain, W. Berry Lyons, Melody B. Burkins, Gayle L. Dana, Peter T. Doran, Karen J. Lewis, Diane M. McKnight, Daryl L. Moorhead, Andrew N. Parsons, John C. Priscu, Physical Controls on the Taylor Valley Ecosystem, Antarctica, BioScience, Volume 49, Issue 12, 1 December 1999, Pages 961–971, https://doi.org/10.1525/bisi.1999.49.12.961 • Roger Highfield, Lost world frozen 14m years ago found in Antarctica, The Telegraph, Sunday 25 November 2018 • J.G. Bockheim, M. McLeod, Soil distribution in the McMurdo Dry Valleys, Antarctica, Geoderma 144 (2008) 43–49 מדיה וקבצים בנושא העמקים היבשים מקמרדו בוויקישיתוף The McMurdo Dry Valleys Lakes - Microbial Observatory (באנגלית) Bugs in the ice sheets: Melting glaciers liberate ancient bacteria (באנגלית) קרחון קנדה נמס, והעמקים היבשים מקמרדו, סרטון באתר יוטיוב וידאו של טיסה אל העמקים היבשים מקמרדו ומבט אווירי על העמקים ועל קרחון קנדה תצלום העמקים היבשים וקרחון קנדה באתר הגאזט האנטארקטי של ממשלת ניו זילנד איך יכול להיות מדבר בקוטב?, באתר אנציקלופדיה אאוריקה
מילדרד פירס

האם התכוונתם ל... מילדרד פירס (ספר) – ספר של ג'יימס אם קאן מילדרד פירס (סרט) – סרט קולנוע משנת 1945, בכיכובה של ג'ואן קרופורד מילדרד פירס (מיני-סדרה) – מיני-סדרת טלוויזיה של רשת "HBO" משנת 2011, בכיכובה של קייט וינסלט
פאולו נוטיני

פאולו ג'ובאני נוטיני (באנגלית: Paolo Giovanni Nutini; נולד ב-9 בינואר 1987) הוא זמר-יוצר סקוטי, מפייזלי. אלבום הבכורה של פאולו נוטיני, These Streets, הופץ על ידי אטלנטיק רקורדס בבריטניה ביולי 2006. "Last Request", הסינגל המוצלח ביותר, הגיע למקום חמישי בטבלת הסינגלים בבריטניה. האלבום הגיע לשיא של המקום השלישי בטבלת האלבומים בבריטניה והוסמך 4×פלטינה ידי תעשיית התקליטים הבריטית (BPI). האלבום נשאר במצעד האלבומים במשך 196 שבועות- שבירת שיא. במאי 2009 נוטיני הוציא את אלבומו השני, Sunny Side Up, אשר לראשונה עמד במקום הראשון בבריטניה והפיק ארבעה סינגלים: "candy", "Coming Up Easy", "pencil full of lead" ו"10/10". אלבום זה אושר גם הוא פלטינה4x ידי ה-BPI. ב-19 בפברואר 2010 זכה האלבום בתואר "האלבום הבינלאומי הטוב ביותר" בטקס פרסי המטאור 2010 (Meteor Awards). באפריל 2014 יצא לאור אלבומו השלישי, Caustic Love. ביולי 2022 יצא לאור אלבומו הרביעי, Last Night in the Bittersweet. מדיה וקבצים בנושא פאולו נוטיני בוויקישיתוף אתר האינטרנט הרשמי של פאולו נוטיני (באנגלית) פאולו נוטיני, ברשת החברתית פייסבוק פאולו נוטיני, ברשת החברתית אקס (טוויטר) פאולו נוטיני, ברשת החברתית אינסטגרם פאולו נוטיני, סרטונים בערוץ היוטיוב פאולו נוטיני, ברשת החברתית Goodreads פאולו נוטיני, במסד הנתונים הקולנועיים IMDb (באנגלית) פאולו נוטיני, באתר אפל מיוזיק (באנגלית) פאולו נוטיני, באתר ספוטיפיי פאולו נוטיני, באתר סאונדקלאוד (באנגלית) פאולו נוטיני, באתר Last.fm (באנגלית) פאולו נוטיני, באתר AllMusic (באנגלית) פאולו נוטיני, באתר MusicBrainz (באנגלית) פאולו נוטיני, באתר דיזר פאולו נוטיני, באתר Yandex.Music (ברוסית) פאולו נוטיני, באתר Discogs (באנגלית) פאולו נוטיני, באתר Songkick (באנגלית) פאולו נוטיני, באתר Genius פאולו נוטיני, באתר SecondHandSongs פאולו נוטיני, באתר בנדקמפ פאולו נוטיני, באתר בילבורד (באנגלית) פאולו נוטיני, באתר טיידל (באנגלית) ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.
אריק שינסקי

אריק קן שינסקי (באנגלית: Eric Ken Shinseki; נולד ב-28 בנובמבר 1942) הוא גנרל אמריקאי בדימוס ששירת כראש מטה צבא ארצות הברית. בינואר 2009 מונה למזכיר לענייני חיילים משוחררים בקבינט של הנשיא ברק אובמה, הוא כיהן בתפקיד עד התפטרותו במאי 2014. שינסקי נולד בליהואה שבהוואי, למשפחה ממוצא יפני. ביוני 1965 סיים את לימודיו באקדמיה הצבאית הלאומית של ארצות הברית וקיבל דרגות סגן-משנה. הוא הוצב בדרום וייטנאם ושירת כקצין טיווח ארטילריה בדיוויזיית החי"ר ה-25. בספטמבר 1966 נפצע כשעלה על מוקש ואיבד חלק מכף רגלו. לאחר תקופת החלמה בהונולולו מונה לתפקידי מטה במפקדת הצבא האמריקאי בהוואי. ב-1968 עבר לזרוע השריון, השתלם בקורס קציני שריון מתקדם בפורט נוקס, ב-1969 הוצב בווייטנאם, ופיקד על גדוד שריון ברגימנט הפרשים ה-5, במהלך שירותו נפצע פעם נוספת ב-1970. בהמשך הקריירה הצבאית שלו הוצב באירופה, שימש כמפקד בריגדה בדיוויזיית החי"ר ה-3, קצין אג"ם בדיוויזיית החי"ר ה-3, מפקד דיוויזיית הפרשים הראשונה, קצין אג"ם בקורפוס ה-7, עוזר ראש המטה הכללי לענייני תכנון ומבצעים בשנים 1996–1997. ב-1997 מונה למפקד הארמייה השביעית של צבא ארצות הברית ובמקביל פיקד על כוחות השכנת השלום של נאט"ו בבוסניה והרצגובינה. בשנים 1998–1999 שירת כסגן ראש מטה צבא ארצות הברית. ביוני 1999 מונה לראש מטה צבא ארצות הברית, בתפקידו זה יישם תוכנית לקידום הניידות והגמישות של הצבא, על ידי שימוש מורחב בנגמ"שי סטרייקר. בעקבות פיגועי 11 בספטמבר 2001, הוביל את הצבא למבצע חירות מתמשכת באפגניסטן. לקראת מלחמת עיראק התעמת עם שר ההגנה דונלד רמספלד כשבעדותו בפני הקונגרס הצהיר כי ידרשו כוחות גדולים על מנת לשלוט בעיראק אחרי הפלישה. ביוני 2003 השתחרר בדרגת גנרל ארבעה כוכבים. במהלך שירותו עוטר פעמיים במדליית לב הארגמן, שלוש פעמים בכוכב הארד (כולל סימון V לעיטור שהוענק על אומץ בשדה הקרב), במדליית האוויר, פעמיים בלגיון ההצטיינות ובמדליית השירות המצוין, במדליית השירות המצוין של הצי, במדליית השירות המצוין של חיל האוויר, במדליית השירות המצוין של משמר החופים, ופעמיים במדליית השירות המצוין של מחלקת ההגנה. לאחר שחרורו כיהן כדירקטור במספר חברות בהן קונצרן האניוול וחברת הביטוח גארדיאן. בדצמבר 2008 מונה על ידי נשיא ארצות הברית ברק אובמה למזכיר המחלקה לענייני חיילים משוחררים, מינויו אושר פה אחד בסנאט בינואר 2009. שינסקי התפטר מתפקידו במאי 2014 על רקע ביקורת שנמתחה עליו ועל משרדו, בדו"ח שפורסם וממנו עלו אי סדרים בנושא הטיפול הרפואי בחיילים משוחררים. שינסקי נשוי ואב לשני ילדים. במהלך שירותו הצבאי סיים תואר שני בספרות אנגלית באוניברסיטת דיוק. מדיה וקבצים בנושא אריק שינסקי בוויקישיתוף Eric K. Shinseki: Former Secretary of Veterans Affairs באתר ABC סוכנויות הידיעות, מבקר המלחמה בעיראק יטפל במשוחררי הצבא, באתר nrg‏, 7 בדצמבר 2008 אריק שינסקי באתר valor.militarytimes.com אריק שינסקי, באתר אנציקלופדיה בריטניקה (באנגלית) Shinseki resigns after VA scandal, וושינגטון פוסט, 30 במאי 2014
יצירתי

יצירתי - בית הספר למשחק ותיאטרון לנוער הוא בית ספר למשחק שפעל בישראל בין השנים 1998-2020. בית הספר סיפק הכשרה במשחק, בכתיבה, בבימוי, בעריכה ובצילום. בית הספר נרשם כעמותה, והפעיל סניפים במספר יישובים; נתניה, כפר שמריהו, אשדוד, תל אביב וכוכב יאיר. הסניף הגדול ביותר של בית הספר היה באשדוד. בית הספר מנוהל על ידי שירלי עודד דורן. בין חברי ההנהלה הציבורית של בית הספר משה איבגי, אביתר דורן, שלומי לאופר, רות דייכס, עודד מנסטר, מיכל קפטה, תילי שרון. אתר האינטרנט הרשמי של יצירתי בארכיון האינטרנט יצירתי, ברשת החברתית פייסבוק יצירתי, באתר "גיידסטאר ישראל" כתבה על "יצירתי", באתר אשדוד נט לחץ חברתי זה קיים - עובדה, באתר אשדוד נט כתבה על ההצגה "מי אני, מה?" של בית הספר למשחק "יצירתי" באתר אשדוד נט
ואל ולנטינו

ואל ולנטינו (אנגלית: Val Valentino; נולד ב-14 ביוני 1956) הוא קוסם אמריקאי, שנודע בשל חשיפת השיטות לביצוע אשליות שונות. ידוע גם בכינוי "הקוסם במסכה", בו הופיע בתוכנית הטלוויזיה "סודות הקוסמים נחשפים". נולד בשם לאונרד מונטנו בקליפורניה שבארצות הברית. את כניסתו לעולם הקוסמים החל בגיל 5, עת קנה לו אביו ליום הולדתו את קסם הגביע והכדור. בנעוריו הופיע ב-"International Cultural Awareness Program", מופע שכלל חשיפת סודות מעולם הקוסמות, וזאת על מנת לעודד אנשים לעסוק בקוסמות. בשלהי 1980 עבר ללאס וגאס, שם הופיע במופעי הקזינו: "ויוה לאס וגאס", "ספלאש". כן הופיע בתוכנית האירוח "המופע של מרב גריפין" ובקליפ מוזיקלי של הרב אלפרט. בשנים 1997–1998 הופיע ולנטינו בתוכנית "סודות הקוסמים נחשפים" (במקור "Magic's Biggest Secrets Finally Revealed"), בה חשף את השיטות השונות בהן מבצעים קסמים ואשליות שונים. הוא טען שחשף את הקסמים רק כדי לעודד אנשים לעסוק בענף הקוסמות. מדיה וקבצים בנושא ואל ולנטינו בוויקישיתוף אתר האינטרנט הרשמי של ואל ולנטינו ואל ולנטינו, ברשת החברתית אינסטגרם ואל ולנטינו, במסד הנתונים הקולנועיים IMDb (באנגלית) ואל ולנטינו, באתר Discogs (באנגלית)
USP

USP הוא אקדח גרמני תוצרת חברת הקלר וקוך. האקדח עוצב בשנים 1989–1992 והוצג לראשונה בשנת 1993. כיום האקדח נמצא בשימוש ביחידות משטרתיות רבות וגם ביחידות צבאיות רבות. גרמניה גרמניה אלבניה אלבניה אוסטרליה אוסטרליה קפריסין קפריסין דנמרק דנמרק צרפת צרפת אסטוניה אסטוניה יוון יוון אירלנד אירלנד יפן יפן ארצות הברית ארצות הברית ליטא ליטא לוקסמבורג לוקסמבורג מלזיה מלזיה ניו זילנד ניו זילנד פולין פולין פורטוגל פורטוגל סינגפור סינגפור ספרד ספרד דרום אפריקה דרום אפריקה אורוגוואי אורוגוואי האקדח נפוץ מאוד בסרטים ומשחקי מחשב ביניהם: Call of Duty 4, Counter-Strike: Source, Call of Duty: Modern Warfare 2 ורבים אחרים. P2000 MP5 מדיה וקבצים בנושא USP בוויקישיתוף הדף של האקדח באתר World Guns (באנגלית)
המוזיאון לארכאולוגיה של ירדן

המוזיאון לארכאולוגיה של ירדן (בערבית: متحف الآثار الأردني, תעתיק לעברית: מתח'פ אל-אאת'אר אל-ארדני) שוכן במצודת עמאן, בעמאן עיר הבירה של ירדן. המוזיאון נבנה בשנת 1951 והוא מציג ממצאים ארכאולוגיים שנמצאו בירדן מהתקופות הפרהיסטוריות ועד המאה ה-15. המוזיאון הוקם בשנת 1951 על ידי מחלקת העתיקות הירדנית בראש ג'בל אל-קלעה ("גבעת המצודה") במרכזה של העיר בגובה של 850 מטר, וזהו המקום בו שכנה רבת עמון ההיסטורית. ממצאים מתקופת הברונזה מצביעים על כך שהגבעה שימשה כמצודה ומקום יישוב משך אלפי שנים. במקום נמצאים אתרים ארכאולוגים, מקדש הרקולס מהתקופה הרומית המתוארך למאה ה-2, וארמון אומיי המתוארך למאה ה-8. מבנה המוזיאון הוא בעל שתי קומות המשתרעות על שטח כולל של 525 מ"ר. קומת הקרקע משמשת לאחסון, הקומה הראשונה משמשת כשטח תצוגה בשלושה אולמות. בקומה זו שוכנים גם משרדי המוזיאון. מחסור בשטח תצוגה אינו מאפשר למוזיאון להציג תערוכות מתחלפות. המוזיאון נוהג להשתתף בתערוכות מקומיות ובינלאומיות בירדן ומחוצה לה. במלחמת השחרור נכבש מוזיאון רוקפלר על ידי הצבא הירדני, ונוהל על ידי חבר נאמנים עד 1966, במהלך השנים עיקר הממצאים שנחפרו בגדה המערבית הועברו למוזיאון בירדן בעמאן והבולטת בהם היא מגילת הנחושת מן המגילות הגנוזות. בשנת 1966 הולאם מוזיאון רוקפלר על ידי ממשלת ירדן. התצוגה במוזיאון מאורגנת לפי סדר כרונולוגי, מהתקופה הפלאוליתית ועד השושלת האיובית. הממצאים במוזיאון כוללים פריטים של חיי היומיום כגון כלי צור, כלי זכוכית, מתכת וחפצי חרס, כמו גם פריטים אמנותיים כגון תכשיטים פסלים וצלמיות. במוזיאון נמצא גם אוסף מטבעות. בעבר הוצגו במוזיאון פסלי עין ע'זאל, צלמיות המתוארכות לאלף ה-7 לפנה"ס מעין ע'זאל, שהוא אתר נאוליתי חשוב השוכן בסמוך לעמאן. הוצגו בו גם חלק ממגילות מדבר יהודה כולל מגילת הנחושת, והעתק מצבת מישע (המצבה המקורית מוצגת במוזיאון הלובר שבפריז). לאחר הקמת מוזיאון ירדן הועברו מוצגים אלו אליו. אוסף האמנות האסלמית מוצג באחד האולמות ב-11 חלונות תצוגה והוא כולל כלי חרס ומתכת מהתקופה האומיית ועד התקופה הממלוכית. כלי המתכת כוללים מגיני ברזל וחרבות. כלי מזוגגים מהתקופה הממלוכית עד התקופה העות'מאנית כלים מסטיאטיט (steatite) ואבנים מגולפות מהתקופה האומיית, מטבעות ממגוון תקופות. וארבעה העתקים של אלמנטים אדריכליים מארמון הישאם מצפון ליריחו. מדיה וקבצים בנושא המוזיאון לארכאולוגיה של ירדן בוויקישיתוף אתר המספר על המוזיאון(הקישור אינו פעיל) המוזיאון לארכולוגיה של ירדן באתר תיירות ירדני
גל"צ (פירושונים)

האם התכוונתם ל... גלי צה"ל (בראשי תיבות: גל"צ) – תחנת רדיו ארצית, הפועלת במסגרת צה"ל גלגלצ – ערוץ רדיו ישראלי המופעל על ידי גלי צה"ל גליל צלפים (בראשי תיבות: גל"ץ) – רובה צלפים חצי-אוטומטי המבוסס על רובה הסער "גליל" glutamate synthase (GltS) – התהליך הביוכימי של יצירת החומצה האמינית גלוטמט גאלאץ (פירושונים)
Invisible Touch (שיר)

Invisible Touch (בעברית: מגע בלתי-נראה) הוא שיר הנושא של האלבום של ג'נסיס ב-1986 אשר יצא באותו השם. זהו הסינגל הגדול והמצליח ביותר בהיסטוריה של הלהקה והסינגל הראשון והיחיד שהגיע למקום ה-1 במצעד הסינגלים האמריקאי. לעומת זאת, בקנדה הגיע הסינגל רק למקום ה-4, ובבריטניה למקום ה-15. ה"בי-סייד" של הסינגל הוא החלק האחרון של היצירה Domino (The Last Domino) (באלבום, Domino מורכב משני חלקים). "Invisible Touch" היה בהתחלה ניסיון ל-Domino, הבסיסט מייק ראת'רפורד ניגן ריף, בזמן שהמתופף והסולן פיל קולינס אילתר ושר את הפזמון "She seems to have an invisible touch". השיר הוקלט ב-The Farm שבמחוז סארי מ-1984, 1985 ו-1986. בקיץ 1986, זכה השיר בארצות הברית במצעד הבילבורד במקום ה-1. אחד המועמדים במצעד היה הסולן לשעבר של ג'נסיס, פיטר גבריאל עם להיטו "Sledgehammer". השיר גם היה מועמד במצעד האמריקני בשם Hot Mainstream Rock Tracks. ב-1992, יצא השיר בגרסת הופעה חיה כשהמתופף צ'סטר תומפסון והגיטריסט דריל סטארמר. כמו כן, גם השיר מופיע באלבום ההופעה וה-DVD, The Way We Walk - In Concert. Invisible Touch (האלבום) מידע על היצירה "Invisible Touch" באתר מיוזיק בריינז גרסאות נוספות ל"Invisible Touch" באתר SecondHandSongs
ג'ון ברנן

ג'ון אוון ברנן (באנגלית: John Owen Brennan; נולד ב-22 בספטמבר 1955) הוא איש מודיעין אמריקאי, כיהן כראש ה-CIA‏ (2013–2017) וכיועץ לביטחון המולדת של נשיא ארצות הברית ברק אובמה. ברנן נולד וגדל בנורת' ברגן שבניו ג'רזי להורים שהיגרו מאירלנד. ב-1977 סיים תואר ראשון במדעי המדינה באוניברסיטת פורדהם במהלך התואר למד במשך שנה לימודי המזרח התיכון וערבית באוניברסיטה האמריקאית בקהיר. ב-1980 סיים תואר שני בממשל עם התמחות בלימודי המזרח התיכון באוניברסיטת טקסס באוסטין. הצטרף ל-CIA ושירת במגוון תפקידים בהם סוכן בערב הסעודית, אנליסט לענייני המזרח התיכון ודרום אסיה. בשנים 1994–1995 שימש כמתדרך לענייני מודיעין מטעם הסוכנות לנשיא ארצות הברית ביל קלינטון. בהמשך שירת כראש שלוחת ה-CIA בערב הסעודית. ב-1999 מונה לראש המטה של ראש ה-CIA, ג'ורג' טנט. במרץ 2001 מונה לסגן מנהל ה-CIA וכיהן בתפקיד עד 2003. הוא מונה לעמוד בראש צוות אנשי מודיעין ממספר סוכנויות שהפך ב-2004 למרכז הלאומי למלחמה בטרור. ברנן ארגן מחדש את התיאום בין סוכנויות המודיעין השונות ובנה מאגר מידע משותף על טרוריסטים מבוקשים. ב-2005 עזב את השירות הציבורי ומונה למנכ"ל Analysis Corp., חברה בתחום אספקת פתרונות טכנולוגיים לגופי מודיעין. במאמר שפרסם ביולי 2008 קרא ברנן לממשל האמריקאי העתידי לחמם את היחסים עם איראן באמצעות ארבעה צעדים עיקריים: 1. הנמכת הרטוריקה התקיפה באשר לדרישה מאיראן להסיר את תמיכתה בארגוני טרור. 2. יצירת ערוץ דיאלוג ישיר ומינוי שליח מיוחד לטהראן 3. עידוד הטמעת ארגון חזבאללה במערכת הפוליטית והממשל הלבנוני. 4. הצעת "גזרים" ולא רק "מקלות" לאיראן, שיכללו הסרת חלק מהסנקציות על המדינה והגברת השפעתה בתהליכים אזוריים כגון בסכסוך הישראלי-פלסטיני. במהלך קמפיין הבחירות לנשיאות ארצות הברית 2008 מונה ליועצו של מועמד המפלגה הדמוקרטית ברק אובמה, וייעץ לו בעניינים הנוגעים למדיניות חוץ ומודיעין. לאחר היבחרו של אובמה לנשיא, הוזכר ברנן כמועמד להתמנות לראש ה-CIA, אך הסיר את מועמדותו לאחר ביקורת שנשמעה לאור התפקיד שמילא בתקופת ממשל הנשיא ג'ורג' ווקר בוש. במכתב פומבי לאובמה ציין כי המבקרים התעלמו מהתנגדותו למלחמת עיראק ולשימוש בטקטיקות עינויים בחקירות כגון עינוי במים. בינואר 2009 מונה ברנן ליועצו של אובמה לענייני לוחמה בטרור. במסגרת זו נטל חלק במאמצים במצוד אחר אוסאמה בין לאדן שהסתיימו בחיסולו במהלך מבצע חנית נפטון. ב-2012 מונה לעמוד בראש הצוות שיקבע אילו מטרות יאושרו לחיסול באמצעות תקיפה בכלי טיס בלתי מאוישים, הן על ידי ה-CIA והן על ידי הכוחות המזוינים של ארצות הברית. בינואר 2013 הודיע אובמה על כוונתו למנות את ברנן לראש ה-CIA. לאחר פיליבסטר אושר מינויו של ברנן בסנאט והוא הושבע לתפקיד ב-8 במרץ 2013. ברנן נשוי ואב לשלושה. מדיה וקבצים בנושא ג'ון ברנן בוויקישיתוף ג'ון ברנן, ברשת החברתית אקס (טוויטר) ג'ון ברנן, באתר אנציקלופדיה בריטניקה (באנגלית) ג'ון ברנן באתר ה-CIA פרופיל באתר וושינגטון פוסט אי-פי, מועמדו של אובמה לתפקיד ראש הסי-איי-אי: היועץ למלחמה בטרור, באתר הארץ, 7 בינואר 2013. סוכנויות הידיעות, "אובמה ימנה את ג'ון ברנן לראש ה-CIA", באתר ynet, 7 בינואר 2013. סוכנויות הידיעות‏, ראש ה-CIA: חרף המתיחות, שיתוף הפעולה הביטחוני עם ישראל נמשך, באתר וואלה, 1 ביוני 2015. ג'ון ברנן, The Conundrum of Iran: Strengthening Moderates without Acquiescing to Belligerence, ‏Annals of the American Academy of Political and Social Science, 618, July 2008 מכתבו של ברנן, אתר The Atlantic, ‏, 25 בנובמבר 2008 Who will drones target? Who in the US will decide?, ‏21 במאי 2012
עבאדי

האם התכוונתם ל... יוסי עבאדי – עיתונאי ועורך דין ישראלי יוסף עבאדי – תעשיין מזון ישראלי, שהיה בעלי מאפיית עבאדי יצחק אברהם עבאדי – מתרגם ועיתונאי ישראלי יצחק איני עבאדי – שליח המוסד בסוריה, מושל רצועת עזה בדרגת אל"ם יצחק עבאדי – פוסק הלכה אורתודוקסי בארצות הברית מיכל אסתר עבאדי־בויאנג'ו – החשבת הכללית במשרד האוצר עבד עאבדי (عابدي) – פסל וצייר ערבי־ישראלי שי עבאדי – אמן ישראלי שירין עבאדי (عبادی) – פעילת זכויות אדם איראנית, כלת פרס נובל לשלום מאפיית עבאדי – מאפייה שהקים יוסף עבאדי עבדי
גרנט ווד

גרנט ווד (באנגלית: Grant Wood;‏ 13 בפברואר 1891 – 12 בפברואר 1942) היה צייר אמריקאי. ווד נולד באנאמוסה שבאיווה, ונודע בעיקר בשל ציוריו המציגים את חיי הכפר של המערב התיכון. עבודתו המפורסמת ביותר היא הציור "אמריקן גותיק" ('גותיקה אמריקאית'), שצייר בשנת 1930. שתי הדמויות בציור הן אחותו של ווד, נאן ווד גרהאם, ורופא השיניים שלו, ד"ר ביירון מק'קיבי. הבית שברקע ניצב באלדון, איווה. הציור הוצג לראשונה במכון לאומנות בשיקגו, וזכה בפרס בסך 300 דולר. הסיפור נתפרסם בעיתוני התקופה והציור זכה לתהילה. כיום הוא נחשב לאחת הדוגמאות הבולטות למגמת ה"אזוריות" (Regionalism) בציור האמריקאי. הציור היה גם מושא לפרודיה ולסאטירה, למשל בסרט "מופע הקולנוע של רוקי". ווד היה ממייסדי מושבת האמנות של סטון סיטי ב־1933, ליד עיירת הולדתו. הוא לימד אמנות באוניברסיטת איווה, וציור שלו הונצח על צד הערך של מטבע הקוורטר שהוקדש למדינת איווה ב-2004. מדיה וקבצים בנושא גרנט ווד בוויקישיתוף ״פארודיה גותית״ - פרק על הציור והצילום שבא בעקבותיו בהסכת ״עושים מינהר״ גרנט ווד, באתר אנציקלופדיה בריטניקה (באנגלית) גרנט ווד, באתר "Find a Grave" (באנגלית) גרנט ווד, באתר Discogs (באנגלית)
חנני

האם התכוונתם ל... חנני הרואה – נביא שניבא בימיהם של בעשא מלך ישראל, יהושפט מלך יהודה ואסא מלך יהודה. יהוא בן חנני – נביא שניבא מימי המלך בעשא אבנר חנני – מלחין ופסנתרן ישראלי חיים חנני – פרופסור ישראלי למתמטיקה יוסף חנני – סופר מיכאל חנני – מדען מחשב ישראלי, בנו של חיים חנני מנחם חנני – פרופסור לפיזיולוגיה, בן של יוסף חנני אריה אלחנני – אדריכל, מעצב תפאורות וגרפיקאי ישראלי חנני – סינגל משנת 2021, מאת הפרויקט של גולדין ומנדי שפירו עם יוסף נטיב חנניה
צווייגנבאום

צווייגנבאום (נכתב גם: צוייגנבאום, צוייגנבוים או צויגנבום; ביידיש: צווייגענבוים; בגרמנית: Zweigenbaum) הוא שם משפחה יהודי-גרמני, שפירושו זרדים, ענפי עץ או עץ מעונף. האם התכוונתם ל... דור צויגנבום – שחקן, במאי, מדבב ומחזאי ישראלי. ישראל צווייגנבאום (Israel Tsvaygenbaum) - אמן רוסי-אמריקאי. אופיר צויגנבום – מדבבת ישראלית, דיבבה את מונה בסדרה "לילי המכשפה - הדרקון וספר הקסמים" ואת הילדי ב"כל הכבוד לנמרוד". בתם של דור צויגנבום ותמי אלון. רני צויגנבום – מדבב ישראלי, דיבב את צפרדע ב"ארץ המילים", את סאם ב"מלכודת הזמן" ועוד. בנם של דור צויגנבום ותמי אלון. רוני צויגנבוים – נציג ומראשי המחאה למען חיילי המילואים ונגד אהוד אולמרט, דני חלוץ ועמיר פרץ.
איאן סטיוארט (מתמטיקאי)

איאן ניקולס סטיוארט (באנגלית: Ian Nicholas Stewart;‏ נולד ב-24 בספטמבר 1945) הוא מתמטיקאי בריטי, פרופסור אמריטוס למתמטיקה באוניברסיטת ווריק. נודע בתרומתו לתורת הקטסטרופות וככותב של ספרי מדע פופולרי ומדע בדיוני. איאן סטיוארט נולד בקנט, אנגליה. מורהו למתמטיקה בבית הספר התיכון עמד על כישרונו המתמטי, וטיפל בקבלתו לאוניברסיטת קיימברידג', שבה קיבל סטיוארט תואר ראשון במתמטיקה. הוא המשיך לדוקטורט באוניברסיטת ווריק, שבה קיבל תואר דוקטור בשנת 1969, הצטרף לסגל האקדמי שלה, ובה הוא מכהן כפרופסור למתמטיקה. בסוף שנות ה-60 ערך את כתב העת המתמטי של האוניברסיטה, "Manifold". במשך שנים אחדות כתב טור בשם "שעשועים מתמטיים" בירחון "סיינטיפיק אמריקן". היה פרופסור אורח באוניברסיטאות בגרמניה, בניו זילנד ובארצות הברית. בשנת 1995 הוענקה לו מדליית מייקל פאראדיי ובשנת 1997 נשא את הרצאות חג המולד של המכון המלכותי. בשנת 2001 נבחר לעמית של החברה המלכותית. יחד עם ג'ק כהן וטרי פראצ'ט חיבר שלושה ספרי מדע פופולרי המבוססים על "עולם הדיסק" של פראצ'ט. בשנת 1999, בטקס שבו קיבל פראצ'ט תואר דוקטור לשם כבוד מאוניברסיטת ווריק, מינה פראצ'ט את כהן וסטיוארט ל"קוסמי כבוד של האוניברסיטה הנעלמת". סטיוארט פרסם יותר מ-140 מאמרים מדעיים, בהם סדרה של מאמרים רבי השפעה ביחד עם ג'יימס קולינס מאוניברסיטת בוסטון. פרסם כשלושים ספרי מדע פופולרי, מרביתם עוסקים במתמטיקה, שני ספרי מדע בדיוני וארבעה ספרי לימוד במתמטיקה. אחדים מספריו תורגמו לעברית: המספרים של הטבע - המציאות הלא מציאותית של המתמטיקה (1999). תרגמה: תמר עמית, בהוצאת הד ארצי סימטריה נוראה - האם אלוהים הוא גאומטריקן? (2001, יחד עם מרטין גולוביצקי) תיבת האוצרות המתמטיים של פרופסור סטיוארט (2012) לאלף את האינסוף - סיפורה של המתמטיקה (2012), תרגום: נצה מובשוביץ-הדר, בהוצאת ידיעות אחרונות מטמון האוצרות המתמטיים של פרופסור סטיוארט, כנרת, זמורה-ביתן (2016) בשנת 1970 נישא לאווריל, אותה הכיר במסיבה בעת שלמדה להיות אחות, ולהם שני בנים. מדיה וקבצים בנושא איאן סטיוארט בוויקישיתוף איאן סטיוארט, ברשת החברתית Goodreads איאן סטיוארט, באתר פרויקט הגנאלוגיה במתמטיקה איאן סטיוארט, באתר dblp Professor Ian Stewart, FRS, University of Warwick Ian Stewart on Minesweeper, Clay Mathematics Institute Ian Stewart, A Partly True Story (אורכב 18.03.2013 בארכיון Wayback Machine), Scientific American, February 1993 איאן סטיוארט (1945-), דף שער בספרייה הלאומית Interview with Ian Stewart on the Science of Discworld series Terry Pratchett Receives Honorary Degree from University of Warwick, University of Warwick
ארבעת המופלאים (סדרת אנימציה, 2006)

ארבעת המופלאים (באנגלית: Fantastic Four: World's Greatest Heroes) היא סדרת טלוויזיה מונפשת שמבוססת על קומיקס של Marvel בעל אותו שם. הסדרה עלתה לשידור בארצות הברית ב-2 בספטמבר 2006 ברצועה Toonami בערוץ Cartoon Network ובוטלה לאחר ששודרו 8 פרקים. מ-9 ביוני 2007 ערוץ Cartoon Network שידר 9 פרקים נוספים מהסדרה לקראת עליית הסרט "ארבעת המופלאים: עלייתו של הגולש הכסוף". כל הפרקים שהופקו, 26 בסך הכול, הופצו ב-DVD. בשנת 2012 נרכשה הסדרה לשידור בישראל בערוץ ZOOM ושודרה מ-9 בדצמבר 2012 בדיבוב עברי. אתר האינטרנט הרשמי של ארבעת המופלאים "ארבעת המופלאים", במסד הנתונים הקולנועיים IMDb (באנגלית) "ארבעת המופלאים", באתר נטפליקס "ארבעת המופלאים", באתר Rotten Tomatoes (באנגלית) "ארבעת המופלאים", באתר דיסני+ סדרות (באנגלית) "ארבעת המופלאים", במסד הנתונים הקולנועיים KinoPoisk (ברוסית) "ארבעת המופלאים", במיזם "אישים" לתיעוד היצירה הישראלית